|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 8196 Αθήνα, 09/08/2019

**ΔΕΛΤΙΟ ΤΥΠΟΥ**

Το ΕΚΑ καταγγέλλει τις χθεσινές τροπολογίες, κατά απαίτηση του ΣΕΒ, που ψηφίστηκαν στη Βουλή την τελευταία στιγμή συνεχίζοντας την παράδοση της απαράδεκτης διαδικασίας των εκπρόθεσμων τροπολογιών, χωρίς καμία διαβούλευση.

Καταργούνται διατάξεις που ομόφωνα είχε προτείνει το ΕΚΑ και άλλα συνδικάτα και είχαν τύχει της αποδοχής όλων των εργαζομένων. Όπως η απόλυση με βάσιμο λόγο, που το βάρος της αιτιολόγησης ανήκει στον εργοδότη ή την κοινή και αλληλέγγυα ευθύνη του αναθέτοντος του έργου και του εργολάβου.

Μέσα στην καρδιά του καλοκαιριού, με μεγάλη βιασύνη και χωρίς καμία συζήτηση με τα συνδικάτα, ικανοποιούνται ένα ένα τα αιτήματα του ΣΕΒ. Το ΕΚΑ θα συνεχίσει να παλεύει και να αγωνίζεται κατά της εργολαβοποίησης της εργασίας και υπέρ της προστασίας των εργασιακών δικαιωμάτων. Η απάντηση από τους εργαζόμενους θα δοθεί και θα είναι πολύ δυνατή, γιατί δε μπορεί να συνεχίζουν να είναι τα θύματα αυτού του δεκαετούς πολέμου των μνημονίων.

Το Δ.Σ.